31999L0019
L 083/48
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 1999/19/ЕО НА КОМИСИЯТА
от 18 март 1999 година
за изменение на Директива 97/70/ЕО на Съвета за установяване на хармонизиран режим на безопасност на риболовни съдове с дължина, равна или по-голяма от 24 метра
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 97/70/ЕО на Съвета от 11 декември 1997 г. за установяване на хармонизиран режим за безопасност при риболовни съдове с дължина, равна или по-голяма от 24 метра (1) и по-специално член 8 от нея,
(1)
като има предвид, че Комисията направи преглед на разпоредбите на глава IX от приложение II към Директива 97/70/ЕО във връзка с тяхното прилагане към новите риболовни съдове с дължина между 24 и 45 метра, като надлежно взе предвид ограничения размер на съдовете и броя на лицата на борда;
(2)
като има предвид, че този преглед показа, че при функциониране изключително в морска зона А1 по отношение на тези съдове може да се гарантира еднакво ниво на безопасност на радиокомуникациите, ако на борда се изисква носенето на допълнително VHF радио с използване на цифров селективен разговор (DSC), вместо аварийна радиостанция, която излъчва сигнали за насочване (EPIRB);
(3)
като има предвид, че в светлината на този преглед, приложение II към директивата следва да бъде изменено;
(4)
като има предвид, че изменението е в съответствие в насоките за участие на кораби, които не са предмет на Конвенцията SOLAS в Глобалната морска система за безопасност при бедствие на море (GMDSS), установена от Комитета по морска безопасност на Международната морска организация с Окръжно писмо 803 от 9 юни 1997 г.;
(5)
като има предвид, че мерките, предвидени в настоящата директива, са в съответствие със становището на Комитета, създаден по силата на член 12 от Директива 93/75/ЕИО (2) на Съвета, последно изменена с Директива 98/74/ЕО (3) на Комисията,
ПРИЕ НАСТОЯЩАТА ДИРЕКТИВА:
Член 1
В приложение II към Директива 97/70/ЕО в „ГЛАВА IX: РАДИОКОМУНИКАЦИИ“ се добавя следното:
„Правило 7: Радиооборудване - морска зона А1
Добавя се нов параграф 4 със следното съдържание:
„Независимо от разпоредбите на правило 4, буква а), администрацията може да изключи новите риболовни съдове с дължина, равна или по-голяма от 24 метра, но по-малка от 45 метра, които осъществяват изключително плавания в рамките на зона A1, от изискванията на правило 6, параграф 1, буква е) и правило 7, параграф 3, при условие че те са оборудвани с радиоинсталация VHF, както е предвидено в правило 6, параграф 1, буква а) и с радиоинсталация VHF, която използва DSC за предаване на сигнали за бедствие от кораба към брега, описани в правило 7, параграф 1, буква а).““
Член 2
1. Държавите-членки приемат необходимите законови, подзаконови и административни разпоредби, за да се съобразят с настоящата директива преди 31 май 2000 г. Те незабавно уведомяват Комисията за това.
Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
2. Държавите-членки съобщават на Комисията текстовете на разпоредбите от националното законодателство в областта, регулирана от настоящата директива.
Член 3
Настоящата директива влиза в сила на двадесетия ден от датата на публикуването й в Официален вестник на Европейските общности.
Член 4
Адресати на настоящата директива са държавите-членки.
Съставено в Брюксел на 18 март 1999 година.